పెరిగిన బ్యారెల్ ధర : పెరగనున్న పెట్రోల్ ధరలు!
PNR| Last Modified      శుక్రవారం,  10 ఆగస్టు 2012 (16:24 IST)
File
FILE
అంతర్జాతీయ మార్కెట్‌లో ముడి చమురు ధరలు బ్యారెల్‌కు 12 డాలర్లు చొప్పున పెరిగాయి. దీంతో దేశీయంగా ఆయిల్ కంపెనీలు లీటరు పెట్రోల్ విక్రయంపై 3.56 పైసలు చొప్పున నష్టపోతున్నాయి. దీంతో స్వదేశంలో పెట్రోల్ ధరలను పెంచేందుకు అనుమతి ఇవ్వాలని కేంద్ర మంత్రిమండలిని ఆయిల్ కంపెనీలు కోరాయి.
ముఖ్యంగా.. గత జులై 24వ తేదీ నుంచి లీటర్‌ పెట్రోలుపై రు.0.70లు పెంచినప్పటికీ, సింగపూర్‌ మార్కెట్‌లో గ్యాసోలిన్‌ సగటు ధరలు పెరగడంతో లీటర్‌ పెట్రోలుపై రు.1.37లు నష్ట పోతున్నామని దీంతో రు.22,451 కోట్ల నష్టాన్ని చవిచూసినట్లు ఇండియన్‌ ఆయిల్‌ కార్పొరేషన్‌ ఛైర్మన్‌ ఆర్‌.ఎస్‌.బుటోలా తెలిపారు.
అదేవిధంగా హిందూస్థాన్‌ పెట్రోలియం కార్పొరేషన్‌ లిమిటెడ్‌, భారత్‌ పెట్రోలియం కార్పొరేషన్‌ లిమిటెడ్‌(బీపీసీఎల్‌) కంపెనీలు నష్టాల్లోనే ఉన్నాయి. కానీ ప్రభుత్వం ఇందుకు ఆమోదించదేమోనన్న సందేహాన్ని వ్యక్త పరిచాయి. పెట్రోలు ధరను లీటర్‌కు రు.1.37లు పెంచాలని ఈ నెల తొలి రోజుల్లో చమురు కంపెనీలు వత్తిడితెచ్చాయి కాని ప్రభుత్వం అందుకు అంగీకరించ లేదు. పార్లమెంట్‌ సమావేశాలు అనంతరం ఈ అంశాన్ని ప్రభుత్వం దృష్టికి తీసుకు వెళ్తామని చెప్పారు.
సంబంధిత వార్తలు